open-index/open-wikipedia-markdown huggingface dataset:
Natialicha Satellit

A **natialicha Satellit** is in da Astronomie a natialich enstandana Himmeskeapa, wo si in seina Umlaufboh um a andans Objekt bewegt, beispuisweis ana Galaxie, an Planeten, an Zweagplanetn oda aa am Kloakeapa wia an Asteroidn.

Im Gegnsotz dazua gibts in da Raumfoart aa kinstlichen Satellitn.

Ba Galaxien, wo vo am andan Steansystem san, redn Astronomen vo Satellitngalaxien. Natialiche Satellitn vo Planetn und kloanan Himmeskeapan wean efta Trabantn (slaw.: „Begleita“) oda Mond, nochm natialichn Satellitn vo da Eandn gnennt.

## Schau aa

* Listn vo Exoplanetn
* Listn vo de natialichn Satellitn in unsam Sunsystem
* Listn vo de massnreichstn Objektn im Sunsystem
* Listn vo de Satellitngalaxien vo da Muichstrossn

## Literatua

* *Monde.* *Sterne und Weltraum*. Special Bd 7. Heidelberg 2002. ISBN 3-936278-22-9
* David A. Rothery: *Satellites of the outer planets - worlds in their own right.* Oxford University Press, New York 1999. ISBN 0-19-512555-X
* Sushil K. Atreya u. a.: *Origin and evolution of planetary and satellite atmospheres.* Univ. of Arizona Press, Tucson 1989. ISBN 0-8165-1105-5
* Hans Heinrich Voigt, Hermann-Josef Röser (Hrsg.): *Abriss der Astronomie.* Brockhaus, Mannheim 1969, Wiley-VCH, Weinheim 2010 (6. Aufl.). ISBN 3-527-40736-7

## Im Netz

* NASA-Listn vo Satellitnentdeckunga (englisch)
* Wos is an Mond?
* Monde.de
Gepe

A **Gepe** oda **Rossgang** (deitsch: *Göpel*, engl. *horse mill*) is a Otriab fia vaschiadane Maschinen duach im Kroas laffande Zugviecha, vor oim Pfeadln.  Ea besteht aus oana senkrechtn Otriabswejn, wo in da Regl duach horizontale Stangan (Hebewiakung) bewegt wead. Wann Gepen zan Hebm vo Lostn vawendd wean, dann funktionians nochm Prinzip vom Wejradl, oisdann wiara Windn. Zan Schutz vo de Treiwa und vo de Viecha san de Gepen oft iwadocht worn. Soiche Rundhittn bezeichnet ma ois Gepeschaua.

Gepen san scho fia de Remazeit belegt, woarscheinle hods es scho vui friaha gebm. Se wean in easchta Linie duach Pfeadln, Oxn und Esln betriem. Friaha owa aa duach Menschn (vor oim Sklavn). Gepen san in Entwicklungslendan bis zan heitign Dog in Vawendung. Se wean beispuisweis ois Wossaschepfa (zua Bewossarung), Droadmuin, Obstpressn oda ois Lostnheba vawendd. Neman klassischn Rundgang-Gepe gibts aa no Tret-Gepe, wo Tretscheibm, Laffbandln oda Laffradln bewegt wean.

## Schau aa

Viakanthof

## Galerie

Image:Horse mill 045493.jpg|A Eslmui im La Alcogida Ecomuseum z Fuerteventura
Image:Coconut oil making Seychelles.jpg|A Oxnmui, Seychellen
Image:High Atlas-The olive grinding mill (js).jpg|Olivnmui, Hoch-Atlas (Marokko)
Image:Batteuse 1881.jpg|A Rossdreschmaschin


## Schau aa

*Viakanthof

## Literatua
* Animal Powered Machines, Ken Major. Shire Album 128 - Shire Publications 1985. ISBN 0-85263-710-1
* Water-mills windmills and horse-mills of South Africa, James Walton. C Struik Publishers, 1974. ISBN 0-86977-040-3

## Im Netz

* Gschicht und Technik ban Förderverein Pferdegöpel
* Beschreibung vo "Tretscheiben, Göpeln und Rosswerken" im Landmaschinenmuseum Riesenbeck (Tecklenburger Land)
* Pfeadegepe z Lauta (bei Marienberg/Saxn)
Ram Narayan

Da **Ram Narayan** ( 25. Dezember 1927 in Udaipur -9. Novemba 2024 ) is a indischa Musika und spuit des Instrument *Sarangi*. Sein Durchbruch ois Solokinstlar hod a im Joar 1956 gschafft. Da Narayan woa eafoigreich und hod dafia im Joar 2005 a Padma Vibhushan gwunna.

## Im Netz

* Pandit Ram Narayan (englisch)
* Ram Narayan im All Music Guide (englisch)
*
Stelzhamerbund

Da **Stelzhamerbund** is a Varein zua Feadarung und Pflege vo owaöstareichischa Mundoart und Mundoartliteratua.

Benannt is da Varein nochm grossn Innviatla Mundoartdichta Franz Stelzhamer (29. Novemba 1802 – 14.Juli 1874) und grindd worn is a 1882 z Wean.

## Zui

De Dahoidung, Feadarung und Vabroadung vo da owaestareichischn Mundoart san de Zui vom Stelzhamerbund. Im Oanzlnen:

* De Vawendung vo da Mundoart ois Oitogssproch stott Oaheitsdeitsch vom Medienzeitoita
* De Weidagob vo dera “eigentlichn Muaddasproch” an de nexte Generation (Nochwux)
* De Pfleg vo neia Sprochkunst in da Mundoart vom 21. Joarhundat bei fortwearenda Wiadigung vo historischen Vorbuidan

## Gschicht

Da Stelzhamerbund is 1882 von Dr. Hans Zötl, Dr. Anton Matosch und Hans Commenda z Wean grindd worn. Dees wichtigste Oliegn wor de Dahoidung vom Gebuatshaus vom Franz Stelzhamer in Großspiesnham, Gmoa Pramet. Dees “Vadernhaus” mit am “Muadastübl” wor domois vom Vafoi bedrocht. Weidane Afgom worn de Heastejung vo oana Gsamtausgob vo da Mundoartdichtung vom Stelzhamer und vom Sammẽweark “Aus da Hoamat”. Zui wor aa an “Hoamatgsang” vom Stelhamer zua owaestareichischn Landeshymne z mocha, wos 1952 eareicht worn is.

### Chronologie vo de Vorsitzendn

* 1882–1938 Hans Zötl
**1939–1945 stootlich vabotn
* 1946–1954 Hans Commenda
* 1955–1961 Karl Gattermeyer
* 1962–1964 Wilhelm Schaumberger
* 1964–1985 Wolfgang Dobesberger
* 1985–1991 Katharina Dobler
* 1991–2000 Karl Pömer
* 2000–2006 Gertraud Stöckler-Schatzdorfer
* 2006-2009 Karlheinz Sandner
* 2009- Klaus Huber

Dees Stelzhamerbund-Mitteilungsheft is vom Klaus Huber 2010 in de viatljearlich eascheinende Zeitschrift ***wortgarten*** weidaentwicklt worn.

## Gedicht-Beispui

16. *[[Leopold-Wandl-Preis]]*, vom 25. Septemba 2010, Mitinitiiat vom Stelzhamerbund

**1. Preis:**

**Silvia Rhom**, St. Johann am Wimberg 
Im Foigendn de easchtn Strophn:

**D’LEBENSFREID**

Bloßfuaßi iwa d’Wies geh, 
en da Fruah 
ban Greidlsuacha 
firn Tee.

Gschpirn, 
wia de dungön Schuitan 
weit wern und da Puis 
zan ziadan aufaungt.

S’Lem eisaung 
wiara Regnbogn, 
der doschded mit 
ausbroate Orm.

## Vaeffndlichunga

Da S. vaeffendlichd Biacha und Zeidschriftn in und iwa d owaesdareichische Mundart. Bsundas bekannt is des Sammeweak "Aus da Hoamat". Da Band No. 33 davo is des "Wörterbuch zur oberösterreichischen Volksmundart". De Autorn schlongn dort aa a ausbalancierte Mundartschreibweis fir. De Vuaschläg wean owa vo de meistn Schriftstöla und Mitglieda ignoriat (vgl. Leopold-Wandl-Preis, 2010 und Gregor Riegler, dea wos Mitglied im Stelzhamerbund, Gruppm Neue Mundart is). De Entfernung vo da Basis kennt mit a Grund dafia sein, dass da Stelzhamer-Bund in de letztn Joa rund a Viatl vo seine Mitglieda valuan hod.

## Schau aa

* Hoamatgsang De Laundeshymn vo Owaöstareich. Da Text is vom Stelzhamer Franz.

## Beleg


## Im Netz
* Hoamseitn vom Stelzhamerbund **Mid Vaaunschtoitungsvuaschläg.**
* Hoamseitn vom Franz Stelzhamer

### Video

* https://www.youtube.com/watch?v=hcKAE4Fki9U| D`Mühlviatla Mundoatmess (Missa Lingua Popularis).
Egyptische Komponistn vo klassischa Musi

Des is a Listn vo bekanntn **[[Ägypten|egyptischn]] [[Komponist]]n** vo da (eiropäischn) **klassischn Musi**.

* Gamal Abdel-Rahim (auch: Gamal Abd al-Rahim) (1924–1988)
* Aziz al-Sauwan (1916–1993)
* Ragih Da'ud (* 1954)
* Halim El-Dabh (* 1921)
* Rifat Garranah (* 1924)
* Muna Gunaim (* 1955)
* Yusuf Gurais (1899–1961)
* Abu-Bakr Khairat (1910–1963)
* Omar Khairat (* 1949)
* Hasan Rasid (1896–1969)
* Gamal Salamah (* 1945)
Kranawitt

Da **Kranawitt**,  **Kranawittn**, im boarischn Woid (af Noadmittlboarisch) a **Krowied(stauan)** (*Juniperus communis*, dt.: **Gemeiner Wacholder**, aa **Heide-Wacholder**), is a Pflanznoart, wo zua Gattung vo de Wachoida aus da Familie vo de Zypressn (Cupressaceae) kheat.

## Bezeichung

Da Nom kimmt vom mhd. "kranech" fia *Krechza* (vamutle zweng de krechzandn Laute vom Krammetvogl / Kranewittvogl = Wachoidadrossl) und "wit" fia "Untahoiz, Gebisch". Im Boarischn gibts dafia vui Noma: Kranewitt, Kranewitten, Kronabit, Krammetsbaam, Feiabaam, Machandl, Jochandl, Raichastrauch, Wochtlbian usw.

## Voiksglaam

Zua Weihnochtszeit san Kranawittn-Zweigal iwa de Stoitian obrocht worn, um bese Geista und Hexn obzhoidn.

## Nutzung

### Hoiz

Da Kranawitt is a Keanhoizbaam. Da relativ broade Splint hod a hejgejbe Foab, des Keanhoiz is rodbraun. De mittlare Rohdichtn betrogt 0,55 g/cm³. Des Hoiz is sea wittarungsbstendig und hod an ognehman Duft. Wei de Baama ned so gross wean, wead des Hoiz eha fia Kloameben, zan Drexln und Schnitzn vawendd.

### Fricht

De Fricht hoassn a Kranawittn oda Kranawittnbean, obwois Zopfn san.

**Gewiaz:** De Kranawittn san a wichtigs Gwiaz in vuien eiropäischen Küchen, bundas fia de boarische Kuche (unentbeale fia Sauakraut, Wuid). De Fricht soin eascht kuaz vor da Vawendung zudruckt wean, domids Aroma voi wiakt.

**Schnops:** Kranewitta hoasst ma an Schnops, wo aus Kranawittn brennt is (Variantn vom Kranawittnschnops san: *Steinhäger*, *Gin*, *Genever*, *Köhm*).

### Medizin

**Bodwossazuasotz**: steigat de Bluadzirkulation

**Kranawittntee**: 1 EL zadruckte Bean af oana Tassn kochands Wossa, noch 10 Minuten obseichn und dringa.

**Kranawittnwein**: 50 zaquetsche Bean in 1 l Wein schittn und a Woch steh lossa; duach a Sieb gebm und de Bean ausdrucka. Soi gegn Rheuma hejfa.

**Kranawittnej** (Aetheroleum Juniperi) wead duach Wossadampfdestillation aus reifn, drickadn Kranawittn gmocht. Wiakt harntreibend.

## Galerie

File:Anholt desert.JPG|Kranawittn besiadln a Dunalandschoft af Denemark
File:Lüneburger Heide 031.jpg|Zweigal mit Nodln
Datei:Juniperus_communis_-_Köhler–s_Medizinal-Pflanzen-082.jpg|Illustration
File:Juniperus communis at Valjala on 2005-08-11.jpg|reife und unreife Beernzopfa
File:Wacholder-Waldgaertner.jpg|Kranawittn af da Lüneburga Hoad
File:Juniperus communis MF.JPG|Junge Trieb
File:Juniperus communis fruits - Keila.jpg|Reife Beernzopfa an am Zweigal


### Beleg


### Literatua

* Olaf Schmidt (Red.): et al.: *Beiträge zum Wacholder*. Berichte aus der Bayerischen Landesanstalt für Wald und Forstwirtschaft, Nr. 41. Herausgegeben von der Bayerischen Landesanstalt für Wald und Forstwirtschaft (LWF). LWF, Freising 2003
* Gerd Haerkötter, Marlene Haerkötter: ''Rund um den Wacholder. Kochen - Heilen - Zauberei, Buch 6. Eichborn, Frankfurt am Main 1987, ISBN 3-8218-1305-9

### Im Netz

*  
* Systematik und Beschreibung vo da Oart ba The Gymnosperm Database. (engl.)
* Steckbriaf ba baumkunde.de.
* Vagiftunga mit Kranawittn
* Kranawittn ois Gwiaz ba Katzer
*
Baam vom Joar

Jeds Joar im Oktoba wead da **Baam vom Joar** vo da  „Dr. Silvius Wodarz Stiftung Menschen für Bäume“ und duach an Fochbeirot, des „Kuratorium Baum des Jahres“ (KBJ), fias drauffoigade Joar bestimmt.

## Bisherige Baam vom Joar

## Beleg


## Im Netz
*http://www.baum-des-jahres.de
Kikimora

De **Kikimora** (russ. кикимора, шишимора = Kikímora, Schischímora) is a uaoide slawische Geddin, wo noch da Christianisiarung vo de Slawen zu am Demon, am Haus- bzw. Poitageist (russ. Domowoi), umgwidmet woan is. Se kimmt ba Ost- und Westslawn vor. Ba de Sidslawn unta ondan Noman. Es wead vuifoch ognumma, dass de Kikomora af de oigmoaslawische Geddin *[[Mokosch]]* (russ. *Макошь*, *Мокошь*) zruckgeht, a chtonische Geddin (Eadgeddin), wo mit ondan indogermanischn Geddinna vagleichbor is.

De Kikimora wead ois oide, komisch ozogane, moastns unsichtbore Frau vorgstejt. Se bringt im Haus ois duacheinanda, poitat und vasuacht de Bewohna in an Wahnsinn z treibm, bis as Haus valossn. Alloa ia Oblick bringt Unglick oda Dod.

Da zwoate Nomabstondtei "mora" kennt auf oan Zammahong mit Mar (Oip, vgl. *Oipdraam*) bzw. Nochdmar (engl. *nightmare*), mit de drei griachischn Schicksoisgeddinnen (Moiren) und mit de germanischn Nornen hindeitn. Schaug: indogermanische Wurzel **mor-* fia Finsternis oda Dod. Intressant is in am Zammahang, dass de Kikimora aa mit Spinnradln und Spinnfodn in Vabindung brocht wead, sejm gean spinnt und ba ondan de Spinnfodn duacheinanda bringt.

In da Kunst kimmt de Kikimora efta vor. A poa Kinstla hom ia a eigans Weak gwidmet, beispuisweis da russische Komponist Anatoli Ljadow (1855-1914) in oana symphonischn Dichtung (op 63) oda Albert Lichanow, Ludmila Milewskaja oda Orest Somow in gleichnamign Eazejlungen.

## Schau aa

* Hobangoas

## Beleg

### Literatua
*Zelenin, Dmitrij: *Russische (Ostslavische) Volkskunde. (Grundriß der slavischen Philologie und Kulturgeschichte*. Hrsg. von Reinhold Trautmann und Max Vasmer). Berlin und Leipzig, Walter de Gruyter 1927.

### Im Netz
*Kikimora (russ.)
*Kuriny bog (russ.)
*Mara (russ.)
Bleame vom Joar

De Woi zum **Bleame vom Joar**, wo 1980 in Lebm gruafa worn is, wead vo da *Stiftung Naturschutz Hamburg und Stiftung zum Schutze gefährdeter Pflanzen* organisiat. De Stiftung is 1979 vo da Loki Schmidt, da Frau vom deitschn Oid-Bundeskanzla Helmut Schmidt grindd worn.

De Woi dazua findd moastns im Oktoba fias naxte Joar stodd.

## Bleamen vom Joar z Deitschland

## Beleg

### Biachl
*Loki Schmidt: *Die Blumen des Jahres*. Hoffmann und Campe, Hamburg, 2003 ISBN 9783455093957

### Im Netz
*Stiftung Naturschutz Hamburg - Blumen des Jahres
Hauni Maschinenbau

De **Hauni Maschinenbau AG** is da wejdweit fiarande Heasteja vo Maschinen und Ologn fia de internationale Tabakindustrie. Da Nom Hauni steht ois Kiazl fia Hanseatische Universelle.

Des Produktportfolio vo Hauni umfosst Maschinen und Ologn fia olle Vafoansstufn – vo da Tabakafbaratung bis zua Produktion vo Fuitan, Zigarettn und Spezialproduktn. Danem offariat de Firma a an technischn Service und Berotung.

De Firma is duach an Dr. Kurt A. Körber grindd woan und is damit Grindungsfirma vo da Körber AG, am international agierenden Technologiekonzern. Alloanige Eignarin vo da Körber AG is de *Körber-Stiftung*.

>
Datei: HAUNI_PROTOS_M8_1.jpg|Zigarettenmaschine PROTOS-M8 (20.000 Zigaretten pro Minute)
Datei: HAUNI_KDF_M_1.jpg|Filtermaschine KDF-M (10.000 Filterstäbe pro Minute)
Datei:Zigarettenmaschine_Haunibaby_DZM.jpg|Historische Testmaschine "Hauni Baby"
Porzellan-Manufaktur Nymphenburg

De **Porzellan-Manufaktur Nymphenburg**, genau gsogt de *Königliche Porzellan Manufaktur Nymphenburg GmbH & Co. KG*, befindd se im Schloss Nymphenburg z Minga und produziat seit 1754 kinstlarisch hochweatigs Porzellan.

A grossa Feadara vo da Manufaktur wor Ludwig I., wo vui Aftreg vagem hod.  Seit 1975 is de Manufaktur vom Bayerischen Freistaat anan Wittelsbacha Ausgleichsfonds vapochtet. Im Schloss Nymphenburg is aa s Porzellanmuseum (Sammlung Bäuml) untabrocht. Fiarungen duach de Manufaktur san noch Voaomejdung meglich.

## Literatua

* F. H. Hofmann: *Geschichte der bayerischen Porzellanmanufaktur Nymphenburg.* Leipzig 1923
* A. Thoms: *Zweihundert Jahre Nymphenburg.* Minga 1947
* Arno Schönberger: *Nymphenburger Porzellan.* Bilderhefte des Bayerischen Nationalmuseums München Nr. 4, Minga 1949
* Rosel Termolen: *Nymphenburger Porzellan.* Rosenheim 1992
* Rainer Schuster: *Nymphenburger Porzellan. Kostbarkeiten aus der Sammlung Bäuml und dem Residenzmuseum München*, Minga 1997 (Bayerische Verwaltung der staatlichen Schlösser, Gärten und Seen).

## Im Netz

* Hoamseitn vo da Porzellanmanufaktur Nymphenburg
Prinzregentntortn

De **Prinzregentntortn** is a boarische Tortn, de wo aus 7-8 Biskuit-Schichtn mit ana Schockladcreme dazwischen besteht. De Schichtn soin de Beziake vo Bayern symbolisian (zua Zeit vom Prinregentn woans 8, heit sans 7). Aussn is se mit am Schokladnguss iwazogn. De Tortnspezialitet hod fia Minga umara so a Bedeitung ois wia de Sachertortn fia Wean. A wann de Prinzregentntortn international lang ned so bekonnt is, z Bayern is praktisch in jeda Konditorei vatretn.

Da Nom vo da Tortn kimmt vom Prinzregent Luitpold, dea wo ab 1886 Prinzregent z Bayern woa. Wea de Tortn eafundn hod, is unklor. Am haifigstn wean da Hofbecka Anton Seidl, da Hofkonditor Heinrich Georg Erbshäuser und da Hofkonditor Julius Rottenhöfer gnennt.

## Schau aa
* Dobos-Duatn
* Esterhazy-Duatn
* Sacha-Duatn

### Literatua
* Irene Krauß: *Chronik bildschöner Backwerke*. Hugo Matthaes Druckerei und Verlag, Stuttgart 1999, ISBN 3875162927

### Im Netz
*Prinzregententorte af BR Online
*Prinzregententorte af kochmix.de
*Prinzregentntortn af food-from-bavaria.de
Santa Leopoldina

**Santa Leopoldina** is a brasilianische Gmoa und Kloastod mit uma 12.743 Eihwohnan (2009) im Bundesstoot *Espírito Santo*, eppa 44 Kilometa vo da Landeshaptstod Vitória entfeant im Landesinnan, mit iwawiegend deitschstämmiga evangelischa Bevejkarung.

## Gschicht

Santa Leopoldina is 1856 vo rund 60 Schweiza Immigrantn grindd worn, de wo iwan Fluss Santa Maria kema san. Scho a wengal spoda san im Joar 1857 uma 200 Immigrantn vo Deitschland und Luxemburg gfoigt. An uaspringlichn Nama, "Cachoeiro de Santa Leopoldina", hod de Gmoa 1860 vom Kaisa vo Brasilien Pedro II. griagt, seina Muadda Maria Leopoldine, Erzherzogin von Österreich gwidmet.

Im 19. Joarhundat wor de Stod, fia a Zeit lang, des wichtigste Wirtschoftszentrum im Bundesstoot. Da Einfluss hod olladings wieda obgnumma, wia Strossn an Schiffsvakea Konkurrenz gmocht ham. Da Fluss Santa Maria wor da gresste Vortei vo da Stod, wei a bis zan Atlantik hi schiffbor wor.

De easchte Autoboh (*Rodovia*) im Bundesstoot is zwischn Santa Leopoldina und Santa Teresa baut worn und wor 1918 fertig. 1924 is bis Vitória ausbaut worn. Cashoiero de Santa Leopoldina is 1887 zua Gmoa eahobm worn. 1943 is nacha da Nama vo da Gmoa gendat worn: Da Namasbstondtei "Cachoeiro de" (portugiesisch fia *Wossafoi vn*) is obglegt worn.

1890 is za oana Obspoitung vo Santa Teresa vo Santa Leopoldina kema und im Joar 1988 hod si aa da Ort Santa Maria de Jetibá vo Santa Leopoldina trennt.

## Sengswiadigkeitn

Santa Leopoldina is a Oasn im Regnwoid, mit reichhoitiga Flora und Fauna. Sengasweat san vor oim de zoireichn Wossafej. De wichtigstn davo san (danebm de Entfeanung vo Santa Leopoldina):

* Cachoeira Véu de Noiva - 9&nbsp;km 
* Cachoeira Rio do meio - 20&nbsp;km 
* Cachoeira Gruta da Onça - 4&nbsp;km 
* Cachoeira das Andorinhas - 8&nbsp;km 
* Cachoeira Parque Hidro Rural Canto das Águas - 3,5&nbsp;km 
* Cachoeira Ribeirão dos Pardos - 4&nbsp;km 
* Cachoeira Fumaça - 3,5&nbsp;km 
* Cachoeira Tio André - 12&nbsp;km 
* Cachoeira do Moxafongo - 1&nbsp;km 
* Cachoeira  do Recanto - 10&nbsp;km 
* Cachoeira do Retiro - 5&nbsp;km

## Beleg
Krautinsl

De **Krautinsl** is mit oana Flächn vo 3,5 ha die kloanste vo de drei im Cheamsee liegendn Insln (Obgseng vo da winzign kinstlichn Insl Schalch westli vo Fraueninsl). Politisch gheat de Insl zua Gmoa Cheamsee im Landkroas Rosnham.

Zwoa namenlose Kloainsln 54 bzw. 80 Meta sidli vo da Krautinsl buidn ian sidlichen Auslaifa. De san duach a Schottabank miteinanda vabundn. Se ham nua a poar Quadratmeta Flechn und grod Plotz fia jeweis oan Baam bzw. Strauch. De Auslaifa ghean nimma wia de Krautinsl zur Gmoa Cheamsee, sondan zum gmoafrein Gebiet Cheamsee im Landkroas Traunstoa wia da See.

## Nutzung

Im Gegnsotz zua benochbortn Fraueninsl is de Krautinsl ned bewohnt. Sie deant im Summa ois Woad fias Viech vo de Bauan, wo uman Cheamsee osessig san. Im Heabst weads Viech per Schiff wieda afs Festland brocht. Im Mittloita ham Nonnen vom Benediktinerinnenklosta Frauenweath (Fraueninsl) af da Krautinsl Gmias und Kraita obaut; do draus is da Nama entstondn.

## Im Netz

* derChiemgauer.de - Krautinsl
* Bayerische Gesellschaft für Unterwasserarchäologie e. V. - Krautinsl
Schranna

Aes **Schranna** (oder **Schranne**) kennt ma z Süddeitschland in Droimack und z Östarreich historisch aa Grichtshaiser, z. B. d'Schranna z Wean.

D'Bezeichnung „Schranna“ leidt se urspringlich vum italienischn „scranna“ her, wos Grichtsbenk ower aa Fleisch- und Brouddiisch oder Lagerhaen hoißt. Im Schwäbischn sagt ma heid no aso zu ara Bierbenk oder am Bierdiisch.

## Schau aa
* Schranna am Moritzblotz z Augsburch
* Frejare Schrannahaen z Augsburch
* Schrannahaen
Parzinger Sepp

Da **Parzinger Sepp** (* 3. Mai 1911 z Oidnmoarkt/Ostahofn; † 28. Juni 1979 z Oidnmoarkt an da Oiz) wor a bayrischa Politika vo da Bayernpartei und Mitglied vom Deitschn Bundesdog.

Da Sepp wor vo Beruaf Maura. Im Joar 1938 hoda s Handlsgschaftl fia Baustoff und Dingemiddl vo seine Ejtan iwanumma. Vo 1939 bis 1945 wora im zwoatn Wejdkriag Soidot in da Wehrmocht. 1948 isa in an Kroasdog gwejd worn und wor ob Mai 1949 stejvatretenda Landrod vo Traunstoa.

Vo 1949 bis 1953 is a Mitgliad im easchtn Deitschn Bundesdog gwen. Ea is fia de Bayernpartei (BP) ois Direktkandidat vom Woikroas Traunstoa gwejd worn. Obm 14. Dezemba 1951 hoda da Fraktion vo da *Föderalistischen Union* ogheat. Dees wor a Fusion vo da Fraktion vo da Bayernpartei und da Deitschn Zentrumspartei, damit da Fraktionsstatus dahoidn bliem is.

Im Bundesdog is da Sepp imma wieda gegnan EVG-Vatrog (des hoaßt „Eiropäische Vadeitigungs-Gmoaschoft“ und hättad de Wiedabewoffnung vo Deitschlond eameglicht) eitretn und hod nacha dagegn gstimmt. Da Parzinger wor davo iwazeigt, dass da Deitschlandvatrog a "Marschkompaß zu einem dritten Weltkrieg" warad. De historische Entwicklung hod eam bis etz ned Recht gem. Wanns eam wichtig easchiena is, hoda si owa nia ned on an Fraktionszwang ghoidn. Dees hod zu seim Osegn in da Bevejkarung beitrogn.

## Beleg


## Im Netz
* Eitrog bei kgparl.de pdf, Seite 4. (221 kB)
* Bundesdogswoi 1949 noch Woikroas
* SPIEGEL, 1953: Beleidigungsprozess Sepp Parzinger gegen Valentin Plenk
Sportfreunde Stiller

De **Sportfreunde Stiller** san a bayerische Indie-Rock-Gruppm aus Geamaring ba Minga.

Sie singan ollerdings auf hochdeitsch, um in gonz Deitschland Erfoig zu hom.

Mitte Jenna 2009 hom de Sportfreunde ois sechste deitsche Gruppm a MTV-Unplugged-Konzert aufgnumma. Des Konzert is in kiazta Foam am 21. Mai 2009 auf MTV easchtmois ausgstroit worn, oan Dog spada is des Album easchiena.

In Interviews nochm Eascheina vom Live-Album *MTV Unplugged in New York* (2009) hom de Sportfreunde Stiller bekonnt gebm, a lengare Pausn einzlegn.

2013 homs dann ihr neies Oibum New York, Rio, Rosenheim, veröffentlicht.

## Diskografie
### Alben

### Singles

### DVDs
* 2003 - *Ohren zu und durch*
* 2004 - *Siehst Du das genauso???* (Liegt der Limited Edition des Albums "Burli" bei)
* 2007 - *Li Ve im Li do* (Liegt der Limited Edition des Albums "La Bum" bei)
* 2009 - *MTV Unplugged in New York*

### Promos
* 2000 - * Rocket Radio*
* 2000 - *So wie einst Real Madrid.*
* 2000 - *Wunderbaren Jahren*
* 2000 - *Fast wie von selbst*
* 2000 - *Heimatlied*
* 2002 - *Komm schon*
* 2002 - *Tage wie dieser*
* 2003 - *Ans Ende denken wir zuletzt*
* 2004 - *Burli - 6 Track Promo*
* 2004 - *Siehst Du das genauso?*
* 2004 - *Ich, Roque!*
* 2004 - *1. Wahl*
* 2007 - *Alles Roger!*
* 2007 - *(Tu nur das) Was Dein Herz Dir sagt*
* 2009 - *Ein Kompliment*
* 2009/2010 - *Lass mich nie mehr los*

### EPs
* 1996 - *Macht doch was Ihr wollt – Ich geh' jetzt!* (Veröffentlichung unter dem alten Namen "Stiller")
* 1998 - *Thonträger*

### Splits
* 2000 - *Ready, Sport… go! 1 (Dancing with Tears in my Eyes)* (w/ Readymade)
* 2001 - *Ready, Sport… go! 2 (Friday I'm in Love)* (w/ Readymade)
* 2002 - *Ready, Sport… go! 3 (Schwule Mädchen)* (w/ Readymade)

## Auszeichnunga
* **Echo**
** 2003: fia „Rock National“
** 2007: fia „Rock/Alternative National“
* **Eins Live Krone**
** 2006: fia „Beste Single“ (54, '74, '90, 2006)
** 2007: fia „Beste Band“
* **Platin-Schoiplottn**
** *Deutschland*: fia de Single „54, '74, '90, 2006“*
* *'Goidane Schoiplottn*'
** *Deutschland*: fia de Oibn „Burli“, „You Have To Win Zweikampf“ und „MTV Unplugged In New York“
** *Österreich'': fia de Oibn „Gute Seite“ und „Burli“

## Beleg


## Im Netz

* Hoamseitn
* 
* 
* Sportfreunde Stiller Fanclub
* Porträt bei laut.de
* Interview ausm Oktoba 2007
* Interview zum MTV unplugged
Löwenbräu

**Löwenbräu** AG is oane vo de ejdastn Brauarein z Minga. Seit 1997 ghead se gmoasom mid da Spatenbräu za da Spaten-Löwenbräu-Gruppe, wo za da Anheuser-Busch InBev-Gruppn ghead. Im Voiksmund hoassd's aa: **Läädschnbräj**.

De Brauarei is woahscheinli scho 1383 grindd worn. Im Joar 1524 is a *Jörg Schnaitter, pierprew* af'm Owesn in da Löwengrube 17 gnennd. *Löwenbräu* is 1746 zan easchtn Moi im Biersudvazeichnis vo Minga eawähnd woan. Da Lewe im Nam stommd vo om Fresko „Daniel in der Löwengrube“ im Löwenbräu-Brauhaus aus'm 17. Joarhundad. 1818 hod da Braua Georg Brey de Löwenbrauarei kaffd. Vo do weg hod da wiatschoftliche Eafoig ogfonga.

## Produktion

De oanzig vabliemne Gebaide vo da uaspringlichn Brauarei san on da Karl- Nymphenbuaga- Sandstroß van Sudhaus und da Garkella sowia da denkmoigschitzde Löwenbräukeller on da Eckn Dachaua/ Nymphenbuaga Stroß. Heit is Löwenbräu innahoib vo da InBev-Famij nua no a lokoie Brauarei. Im Vabund vo da Spaten-Löwenbräu Gruppn produziad se olle Biare vo da Gruppn: Spaten, Franziskaner, Löwenbräu sowia Beck's.

## Oidmingara Brauarein

Foingde Brauarein san direkd oda indirekd in da Löwenbräu AG afgonga:

* Sollerbräu (1836) 
* Filserbräu (1844)
* Lodererbräu (1863)
* Mathäserbräu (1907)
** Fuchsbräu
* Bürgerbräu (1921)
** Zengerbräu
*** Angerklosterbräu
* Unionsbrauerei Schülein & Cie. (1921)
** Münchner Kindl Brauarei
*** Metzger Bräu
*** Singlspieler Bräu
*** Löwenhauser Bräu

## De Wiesn

Da Löwenbräu-Brauarei ghead vo de grossn Festzejdn van Löwenbräu-Festzejd und van Schitznfestzejd.

## Produziade [[Bia]] (Stond: [[2008]])

* Löwenbräu 
** Löwenbräu Originoi
** Löwenbräu Münchna Hej
** Löwenbräu Münchner Dunkl
** Löwenbräu Triumphator (Bockbia)
** Löwenbräu Oikohoifrei
** Löwenbräu Uatyp
** Löwenbräu Pils (friahara Marknnam vo "da Löwenbräu")
** Löwenbräu Schwoaze Weisse (Woaznbia)
** Löwenbräu Löwen Weisse Hej (Woaznbia)
** Löwenbräu Radla 
** Löwenbräu Oktobafestbia (Meazn)
* Spaten
** Spaten Münchner Hej
** Spaten Diät-Pils
** Spaten Oktobafestbia
** Spaten Optimator (Bockbia)
** Spaten Pils
** Spaten Oikohoifrei
** Franziskaner Hefe Weissbia
** Franziskaner Hefe Weissbia Dunkl
** Franziskaner Hefe Weissbia Leicht
** Franziskaner Weissbia Kristaoikloar
** Franziskaner Hefe Weissbia Oikohoifrei
* Berchtesgadena
* Beck’s
** Beck's Pils
** Beck's Oikohoifrei
** Beck's Goid
** Beck's Green Lemon
** Beck's Green Lemon Oikohoifrei
** Beck's Chilled Orange
** Beck's Level 7
** Beck's Ice
*** PerfectDraft Fossbia
**** Beck's Pils
**** Beck's Goid
**** Franziskaner Weissbia

## Sunstigs

In Olehnung on Löwenbräu drogd de amerikanische Rockbend Mötley Crüe de sejm zwoa Umlaute im Nam, wei Löwenbräu zua Zeid vo da Grindung van Liablingsbia vo da Gruppn woa.

## Literatua

* Wolfgang Behringer: *Löwenbräu. Von den Anfängen des Münchner Brauwesens bis zur Gegenwart.* Süddeutscher Verlag, Minga 1991, ISBN 3-7991-6471-5

## Im Netz

* Hoamseitn vo Löwenbräu AG
* Hoamseitn van Löwenbräu Festzejd
* Hoamseitn vo da Schitzn-Festzejd
* Hoamseitn van Löwenbräukeller
Heinrich Georg Erbshäuser

**Heinrich Georg Erbshäuser** (* 1844; † 1905) woa a Mingara Konditor. Ea wead efta ois Eafinda vo da Prinzregentntortn gnennt.

## Biographie
Heinrich Georg Erbshäuser hod 1875 in Minga a Konditorei grindd. Sei Gschäft is nah an da Residenz vom Luitpold vo Bayern glegn und is vo woihobendn Odlign und Beamtn bsuacht woan. Da Prinz Ludwig hod eam 1890 zum kiniglich-bayerischen Hoflieferantn eanennt.

De Konditorei direkt hintam ehemoligen *Palais Leuchtenberg* is 1925 zum Cafe ausbaut woan. Da Erbshäuser hod damit oans vo de easchtn Kaffeehaisa z Minga gfiat. Des Cafe gibts bis heit.

## Beleg

* Irene Krauß: *Chronik bildschöner Backwerke*. Hugo Matthaes Druckerei und Verlag, Stuttgart 1999, ISBN 3875162927
* Norbert Götz, Clementine Schack-Simitzis und Gabriele Schickel (Hrsg.): *Die Prinzregentenzeit: Katalog der Ausstellung im Münchner Stadtmuseum*, C.H. Beck, Minga 1988, ISBN 3406333974

## Im Netz
* Prinzregntentortn bei food from bavaria
* Kaffeehaus und Konditorei Erbshäuser
Biotop vom Joar

Des **Biotop vom Joar** wird seitm 1988 jeds Joar duachs *Naturschutzzentrum Hessen* ausgruafa, um auf de Gefeardung vo dena Lebmsraama afmeaksam z mocha. Seit 1996 wead de Woi jeweis fia zwoa Joar duachgfiat.

Afgrund vo Personaleinsporunga im Naturschutzzentrum is seit 2005 koa neies Biotop vom Joar zua Woi gstejt worn.

## Bisherige Biotopn vom Joar

## Im Netz
* Biotop vom Joar
Listn vo antikn Schriftstejan (lateinisch)

De Listn enthoit lateinische Schriftsteja vo da Antikn, sortiat nach Literaturgattung bzw. Fachgebiet.

## Remische Schriftsteja

### Remische Fabedichda

* Avianus
* Phaedrus
* Hyginus Mythographus

### Remische Dramatika

* Lucius Accius
* Titus Plautus
* Publilius Syrus 
* Publius Terentius Afer
* Turpilius

### Remische Epika und Lyrika

* Festus Rufus Avienus
* Gaius Valerius Catullus
* Quintus Ennius
* Gaius Valerius Flaccus
* Gaius Cornelius Gallus (69/68 v. Kr. - 27/26 v. Kr.) 
* Quintus Horatius Flaccus
* Marcus Annaeus Lucanus
* Titus Lucretius Carus
* Lygdamus
* Publius Ovidius Naso
* Sextius Propertius
* Sabellus (1. Jh.)
* Cornelius Severus remischa Dichta
* Albius Tibullus
* Publius Vergilius Maro

### Remische Romanautorn

* Apuleius
* Gaius Petronius Arbiter

### Remische Satirika

* Decimus Iunius Iuvenalis
* Gaius Lucilius
* Marcus Valerius Martialis
* Titus Petronius

### Remische Historika

* Ammianus Marcellinus
* Aufidius Bassus
* Julius Caesar
* Florus
* Titus Livius
* Marius Maximus
* Cornelius Nepos
* Servilius Nonianus
* Gaius Sallustius Crispus
* Gaius Suetonis Tranquillus
* Cornelius Tacitus
* Marcus Terentius Varro
* Velleius Paterculus
* Sextus Aurelius Victor

### Remische Philosophn

* Marcus Aurelius
* Boëthius
* Celsus
* Marcus Tullius Cicero
* Titus Lucretius Carus
* Lucius Annaeus Seneca (da Jingare)

### Friahe Kiachenschriftsteja

* Augustinus
* Hieronymus

### Sunstige remische Schriftsteja

* Marcus Gavius Apicius => Kochkunst
* Cato da Ejtare => Landwiatschaft
* Marcus Tullius Cicero => Politik, Staatstheorie, Philosophie
* Lucius Iunius Moderatus Columella => Landwiatschaft
* Aulus Gellius => Buntschriftstejarei
* Gaius Plinius Secundus (da Ejtare) => Enzyklopädie
* Gaius Plinius Caecilius Secundus (da Jingare) => Briaf
* Marcus Vitruvius Pollio => Architektur
* Pomponius Mela => Eadkunde

## Schau aa

* Listn vo antikn Schriftstejan (griachisch)
Listn vo byzantinischn Schriftstejan

De **Listn vo byzantinischn Schriftstejan** eafosst de griachischn Schriftsteja vom Middloida.

## A
* Agathias Scholastikos
* Andreas von Kreta
* Anna Komnena

## B
* Basilius Bessarion
* Boustronios

## C
* Laonikos Chalkokondyles

## E
* Eustathios von Thessalonike
* Euthymios Zigabenos

## G
* Georgios Pisides
* Georgios Akropolites
* Georgios Gemistos Plethon
* Georgios Kedrenos
* Georgios Monachos
* Georgios Pachymeres
* Georgios Sphrantzes
* Gregor Palamas

## J
* Johannes Italos
* Johannes Kinnamos
* Johannes Klimakos
* Johannes Malalas
* Johannes Skylitzes
* Johannes von Damaskus
* Johannes Zonaras

## K
* Konstantin Porphyrogénnetos

## L
* Leon Diakonos
* Leontios Machairas
* Leontios von Byzanz

## M
* Markos Eugenikos
* Maximus Planudes
* Maximus Confessor
* Menander Protektor
* Michael Kerularios
* Michael Choniates
* Michael Psellos

## N
* Niketas Choniates
* Nikephoros Gregoras

## P
* Paulos Silentiarios
* Photios I.
* Prokopios von Caesarea

## R
* Romanos Melodos

## S
* Simeon Metaphrastes

## T
* Theodor Studites
* Theodoros Prodromos
* Theophanes
* Theophylaktos Simokates

## Schau aa
* Listn vo antikn Schriftstejan (griachisch)
* Listn vo griachischn Schriftstejan (Neizeit)
Fuaßboi-Wödmastaschåft 2010

Die **Fuaßboi-Wödmastaschoft 2010** (offiziö *2010 [[FIFA]] World Cup South Africa* is a Fuaßboitunia, des wos von 11. Juni bis 11. Juli in Südafrika austrogn woan is. Es woa de 19. Fuaßboi-Wödmastaschofts-Endrunde fia Mauna und hod zum ollaeaschtn moi in Afrika stottgfundn.

## Qualifikazion
204 Lända woitn unter de 32 Nationen sein, de bei da Endrunde in Südafrika dabei san. Am Schluss ham si 13 Lända aus Eiropa, fümfe aus Südamerika, drei aus Noadamerika, vire aus Asien (darunta Australien), ana aus Ozeanien und fümfe aus Afrika fia des Tunia qualifiziad. Südafrika woa ois Gostgeba von vuan herein dabei. Deitschland hod si in ira Gruppn gegn Russland und Finnland duachgsetzt, d'Schweiz gegn Griechnlond und Lettlond. Östareich is in ana Gruppn mid Frankreich und Seabien nua dritta woan und hod si ned qualifiziad.

## Maunschoftn
Foigende Maunschoftn ham si fia des Tunia in Südafrika qualifiziad:

## Spüstättn

Fia des Tunia san zen Stadien in nein Städtn ausgwöhd woan. Des Eröffnungsspü und des Finale woa in da Johannesbuaga Soccer-City, wo 84.490 Leid einepassn.
* **[[Bloemfontein|Blumfontän]]**: Free-State-Stadion
* **[[Durban|Döabn]]**: Moses-Mabhida-Stadion
* **[[Johannesburg|Johannesbuag]]**: Soccer-City
* **Johannesbuag**: Ellis-Park-Stadion
* **[[Kapstadt|Kapstodt]]**: Green-Point-Stadion
* **[[Nelspruit|Nelsprut]]**: Mbombela-Stadion
* **[[Polokwane]]**: Peter-Mokaba-Stadion
* **[[Port Elizabeth|Poat Elisabeth]]**: Nelson-Mandela-Bay-Stadion
* **[[Pretoria]]**: Loftus-Versfeld-Stadion
* **[[Rustenburg|Rastnböag]]**: Royal-Bafokeng-Stadion

## Voarunde
In da Voarundn spüd in de Gruppn amoi jeda gegn jedn, aus de Eagebnisse wiad a Taböön gmocht (drei Punkte fia an Sieg, aan bei am Unentschiedn). De bestn zwa Maunnschoftn steign ins Ochdlfinale auf.

### Gruppn A

### Gruppn B

### Gruppn C

### Gruppn D

### Gruppn E

### Gruppn F

### Gruppn G

### Gruppn H

## Finoirundn

### Ochdlfinale

### Viadlfinale

### Hoibfinale

### Spü um Plotz 3

### Finale

Im Finale is recht vü gfoult woan. Es hot dafia 13 göbe und a göb-rode Koatn gebm. Noch da göb-rodn Koatn fian Hollända Heitinga in da 109. Minutn hot da Iniesta in da 116. des 1:0 fia Schbanien gmocht und damit des Spü entschiedn.

## Auszeichnungan
Den Goidanen Schuach hot da Thomas Müller gwunna, ea hot fümf Gois gschossn und drei aufglegt. Er woa aa da beste junge Spüla. Den Goidanen Boi (Auszeichnung fian bestn Spüla) hot da Diego Forlan gwunna, zweitbesta woa da Wesley Sneijder, drittbesta da David Villa. Besta Goimau da Iker Casillas.

Datei:Thomas Müller, Germany national football team (05).jpg|Torschitznkenig Müller (GER)
Datei:Diego Forlan vs the Netherlands.jpg|besta Spüla Forlan (URU)
Datei:Sneijder crop.jpg|zweitbesta Spüla Sneijder (NED)
Datei:David Villa - 01.jpg|drittbesta Spüla Villa (ESP)
Datei:Casillas Spain vs England cropped.jpg|besta Goimau Casillas (ESP)


## Im Netz
offiziölle Webseitn
Listn vo oidgriachischn Dichdarinnen

De **Listn de oidgriachischn Dichtarinnen** is vom griachischn Dichta Antipatros von Thessalonike woi gegn End vom letztn voachristlichn Joarhundat zammagstejt worn. De Reihnfoige entspricht da Weatung duachan Antipatro.

* Praxilla
* Moiro
* Anyte
* Sappho
* Erinna
* Hedyle
* Telesilla
* Korinna
* Nossis
* Myrtis

## Beleg
* Antipatros von Thessalonike in *Anthologia Palatina* 9,26
Praxilla

**Praxilla** (griachisch Πράξιλλα) wor a griachische Dichdarin im 5. Joarhundat v. Kr. aus Sikyon. Se hod Dithyramben gschriem, wo zum gresstn Tei valoan ganga san. Nua a Vers in Hexametern is dahoidn bliem. Se soi aa an Hymnus auf Adonis vafosst hom sowia Wein- und Drinkgedichtln (Skolien). A logaödisches Versmass is noch ia gnennt.

Im Hymnus auf Adonis, lossts an Adonis in da Untawejd auf de Frog vo de Schottn ("Wos wor de scheenste Soch, wosd zrugglossa hosd?") sogn:

Des Fragment hod nua deshoib iwalebt, wei da Zenobius des gfliglte Wort "bleda ois wia da Adonis vo da Praxilla" eakleat hod (wei de Gurgumma zamma mit da Sun und am Mond a weng inkongruent wiaka dadatn).

Da Buidhaua Lysipp hod a Bronzefigua vo da Praxilla gmocht, wo in iara Hoamat afgstejt worn is.

## Schau aa

* Listn vo oidgriachischn Dichdarinnen

## Beleg
* Testimonia and fragments in  David A. Campbell, *Greek Lyric*, vol. 4, pp.&nbsp;374–381 (Loeb Classical Library, 1992).

## Literatua

* Rudolf Keydell: *Praxilla*. In *Der Kleine Pauly*, Bd. 4, 1972, Sp. 1123.
* Paul Kroh: *Lexikon der Antiken Autoren*. Stuttgart 1972, S. 519.
Klampfen

A **Klampfen**, aa **Gitarrn**, is a Lautninstrument. In Bezug af de Toneazeigung gheads za de Saiteninstrument. Vo da Spuitechnik hea is a Zupfinstrument. Wos de Toneazeigung betriffd, untascheidd ma zwischn akustischn und elektrischn Klampfen (E-Gitarrn).

In da Regl bstähd a Klampfen haptsächli aus om Keapa und am Hois, iwa den de Saitn laffa und om Kopf. E-Klampfen kenna owa dovo obweicha.

## Stimmung und Tonumfong

De sechs vaschiedn dickn Soatn vo da klassischn Klampfen san meistns af E&nbsp;–&nbsp;A&nbsp;–&nbsp;d&nbsp;–&nbsp;g&nbsp;–&nbsp;h&nbsp;–&nbsp;e’ gstimmd (Standardstimmung).

## Literatua

* Paul Day, André Waldenmeier: *E-Gitarren: Alles über Konstruktion und Historie*. Carstensen Verlag, 2007 ISBN 3-910098-20-7
* Martin Koch: *Gitarrenbau*. Martin Koch Verlag, 1999 ISBN 3-901314-06-7
* Konrad Ragossnig: *Handbuch der Gitarre und Laute*. Schott Music, Mainz 2002 ISBN 3-7957-8725-4
* Gerken Teja, Michael Simmons: *Akustische Gitarren – Alles über Konstruktion und Historie*. Carstensen Verlag, 2003 ISBN 978-3-910098-24-4

## Im Netz

* Guitar Acoustics – Tondateien der University of New South Wales (engl.)
Lajzer Ajchenrand

**Lajzer Ajchenrand** (aa: **Lajser Ajchenrand**; * 23. Septemba 1911 in Dęblin; † 12. Septemba 1985 in Küsnacht ZH) woa a jiddischa Dichta.

Ob 1937 hoda in Paris glebt, untam Vichy-Regime isa ins Gfängnis kumma. 1942 isa in de Schweiz gflüchtet, woa zeascht aa glei inerniat wuan is. Sei Muada und sei Schwesta san im KZ Majdanek umbrocht wuan. Noch 1945 hod fümf Joa in Israel glebt und dann wieda in Küsnacht.

Ea hod ausschliasslich jiddische Gedichtln vafosst. 1976 is sei Weak mitn Itzik-Manger-Preis auszeichnet wuan, an bedeitendn israelischn Literaturpreis.

## Weake (Auswoi)

* *Hörst Du Nicht. Jiddische Gedichte.* Deitsche Iwasetzung vom Walter Lesch, Zürich 1947
* *Dos Broit fun Zar*, 1964
* *Landschaft fun Goirl*, 1979
* *Aus der Tiefe rufe ich. Lider und Ssonetn*. Gedichte jiddisch und deutsch. Iwasetzt vom Hubert Witt, Zürich 2006
* *Des Profondeurs de L'Abime. Poemes et Sonnets*, o. J.

## Im Netz

*
Opfestrudl

A **Opfestrudl** is a klassische Weana Möhspeis. Er is de bekauntaste Strudloat, de wos gibt.

1696 is da Opfestrudl zum easchtn Moi schriftlich eawähnt wuan. Uaspringlich woas a Moizeit fia oame Leidln. Duach de Maria Theresia is da Opfestrudl zu ana vo de beliabtastn „Weana Möhspeisn“ wuan.

## Bestaundteule
A Opfestrudl bestähd aus ana lenglichn Roin aus Strudldag mit ana Füllung aus zaklanatn Epfen, Zimt, Weinberl und gresstn Semmebresln.

Da Opfestrudln wiad in da Regln woam seviat, mit vü Staubzucka obmdrauf. Heit wiad oft a Vanillesauce oda a Schlogobas dazua serviat.

## Literatua
* Eva Reimer, Dietmar Schobel: *Österreichs beste Kuchen und Torten - Apfelstrudel, Ischler Törtchen, Kaiserschmarrn.* Weltbild, Augschburg 2003, ISBN 3-8289-1164-1
* Angelika Ilies, Klaus Arras: *Apfelstrudel & Co.*. Verlagsanstalt Athesia, Bozen 1999, ISBN 88-8266-007-9

## Im Netz
* 
* ''Alles dreht sich um den Strudel'' – Landhotels Österreich
* ''Apfelstrudel und Zwiebelstrudel, alles über Strudel''. Auf: kochmix
* Apfelstrudel – Rezepte-Guru Magazin

## Beleg
Dithyrambn

**Dithyrambn** (griachisch: διθύραμβος, *Dithyrambos*) wor a Gattung in da antikn griachischn Chorlyrik, und zwor a Hymne zu Earn vom God Dionysos. Voatrogn sans ba dena Dionysien worn, in am Wexlgsang zwischn Chor und Voasinga.

Vo dena passioniatn, ekstatischn Lobliadln afn Dionysos, an God vo da Ekstase, vom Wein, vo da Vawandlung, kimmt a de Bedeitung vo "dithyrambisch" fia "wuid begeistat".

De bedeitendsten Dithyrambn vo da Neizeit hod da Friedrich Nietzsche gschriem, de sog. *Dionysos-Dithyramben*, vo dena ea de easchtn, wo a vafosst hod, scho fia sei Weak Oisdann hod da Zarathustra gsogt vawendd hod.

## Beleg
Helmut Berschin

Da **Helmut Berschin** (* 1940 z Augschburg) is a deitscha Sprochwissnschoftla fia romanische Sprochn.

Ea is da Bruada vom Philologn Walter Berschin und hod zletzt ois ordentlicha Professor fia Romanische Philologie an da Universität Gießen gwiakt. Ea engagiat si owa aa imma wieda iwa sei Wissnschoftgebiet ausse. Da Berschin is Primeastifa von da Stiftung *"Die besten Köpfe für die Universität Regensburg"* in da  Regschburga Universitetsstiftung.

Da Berschin is weda Germanist no boarischa Muaddasprochla, hod si owa in am bemeakensweatn Artikl im *Münchner Merkur* fia de boarische Sproch eigsetzt und an Rettungsplan fia de Eahoidung vo da Sproch vorgstejt. Kernstickl vonam Plan is de Forderung nach am politischn Wuin zua Rettung vom Boarischn.

Da Helmut Berschin is Vadda vo zwoa Kindan und lebt z Augsburg.

## Schriftn (Auswoi)
* *Deutschland – ein Name im Wandel. Die deutsche Frage im Spiegel der Sprache*, Olzog, Minga/Wean 1979. ISBN 3-7892-7180-2
* *Die spanische Sprache. Verbreitung - Geschichte - Struktur*, 3. Aufl., Hildesheim 2005. ISBN 3-4871-2814-4
* *Deutschland im Spiegel der französischen Literatur*, Minga, 1992. ISBN 3-4063-6614-7
* *Französische Sprachgeschichte*, mitn Hans Goebl und Josef Felixberger, Olms Valog, 2008. ISBN 3-4871-3530-2

## Audio
* *Hesitationsphänomene oder: Die deutsche äh-Klasse*, Feature von Helmut Berschin; Deutschlandradio Kultur 2008 (01.09.2014: noch? nicht verfügbar)

## Beleg


## Im Netz
* 
* Helmut Berschin, ''Das Reform-ABC", Deutsche Welle
* Münchner Merkur, ''Dialektpflege: Ein Rettungsplan für das Bairische''
Griaskoch

A **Griaskoch** is a kochda Brei aus Grias, Müüch, Wossa, Soiz und Zucka. Seviat wiads Griaskoch mit Staubzucka, Gaugaupuiva, Schogglad, Zimt, Weinberl und oda Obst etc.

Waun ma meah Grias nimmt, daun entsted a festa Brei, dea wos im Pfandl zu am Griasschmoan ausabocha wean kaun.

Griasbrei gibts natialich aa ois Featig- oda Hoibfeatigprodukt. Iwa de genaun Zuatatn wiad da Konsument daun owa meistns im Unkloan glossn. A söwa gmochds Griaskoch is in da Regl gsinda.
Flughofm Tan Son Nhat

**Da Flughofm Tan Son Nhat** (viet: *Sân bay quốc tế Tân Sơn Nhất*, engl. aa *Tan Son Nhat International Airport*) is da internationale Flughofm vo Ho-Chi-Minh-Stod (Saigon). Er liegt 7 Kilometa neadle vom Stodzentrum und 1200 Kilometa sidestle vo Hanoi.

Foigende Fluggsöischoftn nutzn in Flughofm ois Obflugsort. In Klamman san de Flugzui ogebm.
* Air France (Bangkok, Paris-Chales de Gaulle)
* Lufthansa (Bangkok, Frankfurt/Main)
* Vietnam Airlines (Paris, Moskau, Frankfurt/Main, Peking, Shanghai, Tokio, Taipei, Bangkok, Singapur, Kuala Lumpur, Osaka, Fukuoka, Seoul, Phnom Penh, Siam Reap, Vientiene, Hong Kong, Sydney, Melbourne)

Da Flughofm wead seid Mitte 2006 ausbaut. Baut wead a naichs Obflugterminal, sowia ocht Fluggostbruggn, a Industrie- und Logistikkomplex mid an Hotöi, an Eikaffszentrum, an nain Parkhaisl und a vaändate Stroßnfiahrung.

## Beleg


## Im Netz

* De Hoamseitn vom Flughofm
Flughofm Dong Hoi

Da Flughofm Tan Son Nhat (viet: *Sân bay Đồng Hới*, engl. aa *Dong Hoi Airport*) is da nazionale Flughofm vo Dong Hoi, Quang Binh, Vietnam. Er liegt 6 Kilometa neadlich vom Stodzentrum und 500 Kilometa südöstlich vo Hanoi.
Foigende Fluggsöischoftn nützn 'n Flughofm ois Obflugsort. In Klomman san de Flugziele ogem.
* Vietnam Airlines (Hanoi, Ho-Chi-Minh-Stadt)
Da Flughofm wird seid Mitte 2008 ausbaut. 
## Weblink

* Offizielle Webseitn
Extrawuascht

**Extrawuascht** is a Wuaschtsoatn aus Östareich und zwoa a bsundare Oat vo ana Briahwuascht. Sie wiad aus feinstn Brad aus Rinds- und Schweinsfleisch, ohne sichtboare Fleisch- und Speegeihlogn, mit de Zuadodn Speeg, Knofe und Gwiazn heagstöd.

De Extrawuascht is in Östareich de beliabtaste Wuaschtsoatn. 10.615 Tonnan Extrawuascht san 2009 vakafft wuan
. Sie wiad a gean im Wuaschtsalod (klaa gschnittn) oda ois saure Wuascht bzw. Essigwuascht (Wuaschtradln mit Essig und Öj aungricht) gessn.

## Variantn
In Deitschland is de **Lyoner** bzw. **Fleischwuascht** mit da Extrawuascht vagleichboa, owa ned identisch; so wia de **Bologna Wuascht** in Amerika und de **Faluwuascht** (*Falukorv*) in Schweden. De amerikanische **Halal Bologna** wiad nua aus Rindfleisch gmochd. Bei da **Pikantwuascht** kummt zum Wuaschtbrad no ghockda roda und greana Paprika, ansunstn is mit da Extrawuascht identisch.

De grebare *Rengschburga* und de Knackwuascht san aa mit da Extrawuascht vawaundd.

## Redewendung
Ois Redewendung bedeidd *Extrawuascht* an Sondawunsch oda a Sondabehaundlung im Sinn vo ana Bevuazugung, zum Beispü: "Dea wü imma a Extrawuascht brodn hom".

## Schau aa
*Wuaschtbrod

## Beleg
Moiro

**Moiro** (Μοιρώ) vo Byzantion wor a griachische Dichdarin vom friahn Hellenismus.

Se wor de Muadda (noch ondan Quejn de Dochda) vom Dichda Homeros (hod Ofang vom 3. Joarhundat glebt), und mit am Philologn Andromachos vaheirat.

Se hod zoireiche Epigramme gschriem, vo dena zwoa in da Anthologia Palatina dahoidn san. Aus am Weak *Mnemosyne* (Μνημοσύνη), im epischn Veasmass vafosst, san zehn Hexameter iwaliefat. Weidas hods a  Sammlung *Arai* (Ἀραί; „Vawinschunga“) vafosst, de wo genauso valuan is, wia a Hymnos aufn Poseidon.

## Schau aa
*Listn vo oidgriachischn Dichdarinnen

## Literatua

* Rudolf Keydell: *Moiro*. In *Der Kleine Pauly*, Bd. 3, 1969, Sp. 1398.
Listn vo Paschtu-Dichdan

Des is a **Listn vo Dichdan**, de in paschtunischa Sproch gschriem ham.

*Amir Karor - easchta bekannta Paschtudichta
*Bait Neka mystischa Dichta, in reinem Paschtu
*Khushhal Khan Khattak - Da Kriagsdichta;
*Rahman Baba - "Nachtigall vo Peshawar"
*Kabir Stori - "patriotischa Dichta"
*Malang Jan - aka Muhammad Amin
*Abdul Hamid Baba
*Daulat Khan Luanrai
*Amir Hamza Khan Shinwari - aka Hamza Baba (Baba-i-Ghazal)
*Rahmat Shah Sail
*Khatir Afridi - 
*Akhund Darweza
*Muhammad Azam Azam
*Ghani Khan
*Qalandar Mohmand
*Abdul bin Kareem Osama Jamal Sheikh
*Ajmal Khattak
*Ashraf Maftoon
*Ikramullah Gran
*Abdul Malik Afridi - aka Abdul Malik Apridai
*Ustad Abdul Lateef Minatbar
*Abd-ur-Rahim Majzoob
*Samandar Khan Samandar
*Shamsul Qamar Andesh
*Tahir Kulachvi
*Dr. Israr
*Pareshan Khattak
*Ashraf Khan Hijri
*Ajmal Aand
*Abdul Bari Jahani

## Im Netz
* Pasho Shayro Shayri (Khyber.org)
Alexander Zederbaum

**Alexander Zederbaum** (* 27. August 1816 in Zamość, Poin; † 8. Septemba 1893 in St. Petersburg, Russland; gschriem hoda untam Nauman *eres* = Zeder) woa a bedeitenda hebräischa und jiddischa Schriftstöla, Aufkleara in Odessa (seit 1840) und Pionier vom hebräischn Journalismus.

Im Joa 1860 hoda *ha-meliz* (*Da guade Sprecha* / *Fiasprecha*) ois hebräisches Wochenblattl gründd. Des is zeascht in hebräischa und deitscha Sproch mit hebräischn Buachstom easchienen, seit 1863 mit ana jiddischn Beilog (*kol me'wasser* = *Stimm vom Herold*). Seit 1871 is des Blattl nach seina Valegung nach St. Petersburg ois hebräische Togeszeidung easchienen. Do is de jiddische Beilog vabotn woan und duach in *Wjestnik russkich jewrejew* dasetzt woan. Eascht 1881 is de *Jiddische Volkszeitung* duatn easchienen. Mitn A. J. Goldenblum hoda des Sammebuach *Kohelet* aussabrocht (1881).

Da Hauptvadienst vom Zederbaum woa ned unbedingt sei literarisches Weak, sundan sei Engagement fia de Feadarung vo da jiddischn Literatur.

## Weake (Auswoi)
* *ben hamezarim* (*In der Bedrängnis*), 1864
* *keter kehunna* (*Krone der Priesterschaft*), 1868 (zua Gschicht vom Chassidismus)
* *Kulturbilder aus dem Leben der jüdischen Gemeinden in Polen im 18. Jahrhundert*
* *Die Geheimnisse von Berditschew*, 1870 (in Jiddisch)

## Beleg
* *Jewrejskaja Encyclopedia*, Peterburg 1906-1913, Band XV.
* Leon Julius Silberstrom, Artikel *Alexander Zederbaum*, in: *Jüdisches Lexikon*, Berlin 1927, Band IV/2, Spalten 1541-1542
**Lexikon des Judentums*, Bertelsmann-Lexikon-Verlag, Gütersloh 1971, ISBN 3-570-05964-2, Sp. 891-892

## Im Netz
* Source Jewish Encyclopedia